Shiasa motsopa kaꞌi,
ashakanuwaashii na nikirajüinkana Jesús yalajee saaꞌujee tü namünakat solumüin tü palaakat.
Shiasa mapa aipaꞌa,
süka nnojolüin nüntüin Jesús napülamüin,
oꞌotooshii naya suluꞌu tü naꞌanuainkat süpüla aleꞌejaa waneemüin saꞌata tü palaakat eemüin tü pueulo kanüliakat Capernaum.
Shiasa süchikijee noꞌunüin suluꞌu tü anuakat maa aka aippirua kilómetro,
napanapajakalaka joo wane wawai.
Katsüinsü maꞌi joo tü palaakat sütüma.
Neꞌrakalaka jooluꞌu Jesús alüꞌülaain nachiirua sünain waraittüin nia sooꞌopünaa tü palaakat.
Süka nnojolüin natüjaain naaꞌu sünain niain Jesús,
mmotshii naya.
—Nnojo mmolüin jia.
Taya tayakai jiꞌraka —nümakalaka Jesús namüin na nikirajüinkana.
Talatakalaka maꞌi naaꞌin nikerolapa Jesús suluꞌu tü anuakat,
je nantalaa namakaꞌa sotpaꞌamüin tü palaakat eemüinjanale nantüin.